Burt Reynolds

Burton Leon REYNOLDS Jr. (11a de Februaro, 1936 – 6a de Septembro, 2018) estis usona aktoro, konsiderata seksosimbolo kaj ikono de la usona popola kulturo de la 1970-aj jaroj.

Reynolds famiĝis en televidserioj kiel Gunsmoke (1962–1965), Hawk (1966) kaj Dan August (1970–1971). Kvankam Reynolds havis ĉefajn roloj en filmoj kiaj Navajo Joe (1966) kaj 100 Rifles (1969), lia elrompa rolo estis Lewis Medlock en Deliverance (1972). Reynolds ludis la ĉefrolon – ofte aminda fripono – en nombraj sinsekvaj sukcesoj se temas pri biletvendado, kiel ĉe White Lightning (1973), The Longest Yard (1974), Smokey and the Bandit (1977) (kiu ekestis sesjaran regadon en biletvendado), Semi-Tough (1977), The End (1978), Hooper (1978), Starting Over (1979), Smokey and the Bandit II (1980), The Cannonball Run (1981), Sharky's Machine (1981), The Best Little Whorehouse in Texas (1982), kaj Cannonball Run II (1984), kelkaj el kiuj estis reĝisoritaj de li mem. Li estis nomumita dufoje por la premio Ora Globo por la Plej Bonkvalita Aktoro.

Reynolds estis voĉdonita kiel unuanumera stelulo se temas pri biletvendado en la mondo el 1978 ĝis 1982 en la ĉiujara sondenketo nome Top Ten Money Making Stars Poll, rekordon kiun li havas kun Bing Crosby. Post kelkaj malsukcesoj en biletvendado, Reynolds revenis al televido, kaj stelulis en situacia komedio Evening Shade (1990–1994), kio havigis al li premiojn Ora Globo kaj Primetime Emmy por Elstara Ĉefaktoro en Komedia Serio. Lia ludado kiel saĝa pornografiisto Jack Horner en la filmo de Paul Thomas Anderson nome Boogie Nights (1997) havigis al li novan atenton fare de kritikistoj, kaj alian premion Ora Globo (por Plej Bonkvalita Duaranga Aktoro en Filmo), kun nomumoj al Oskar-premio por la Plej Bonkvalita Duaranga Aktoro kaj premion BAFTA por la Plej Bonkvalita Duaranga Aktoro.

 Verkoj 
 Reynolds, Burt. (1994) My Life. New York: Hyperion. 
 Reynolds, Burt. (2015) But Enough About Me: A Memoir. G.P. Putnam's Sons. 

 Notoj 

 Bibliografio 
 Anderson, Loni. (1997) My Life in High Heels. Avon Books. 
 Field, Sally (2018). In Pieces. New York City: Grand Central Publishing. .
 Zeman, Ned. "Burt Reynolds Isn't Broke, but He's Got a Few Regrets" Vanity Fair, Decembro 2015 – intervjuo kaj fotoj
 "Show Business: Frog Prince". Time. 21a de Aŭgusto, 1972

Kategorio:Usonaj aktoroj